Príloha č.1

*Vzor listu RÚŠS pre zriaďovateľa*

Vec**:** **Prehľad o počte pedagogických a odborných zamestnancov, ktorí dovŕšili/dovŕšia v roku 2022 vek 65 rokov a z  dôvodu skončenia pracovného pomeru im bolo/bude vyplatené odstupné**

Od 1. januára 2022 nadobudol účinnosť zákon č. 414/2021 Z. z., ktorým sa mení a dopĺňa zákon č. 138/2019 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení neskorších predpisov (ďalej len „zákon č. 138/2019 Z. z.“).

Podľa § 82 ods. 7 zákona č. 138/2019 Z. z. v znení účinnom od 1. januára 2022 *„Pracovný pomer pedagogického zamestnanca a odborného zamestnanca sa skončí najneskôr uplynutím školského roka, v ktorom dovŕšil 65 rokov veku; ak ide o riaditeľa, uplynutím funkčného obdobia, v ktorom dovŕšil 65 rokov veku. Pedagogickému zamestnancovi a odbornému zamestnancovi patrí pri skončení pracovného pomeru podľa prvej vety odstupné ako pri skončení pracovného pomeru výpoveďou z dôvodov uvedených v § 63 ods. 1 písm. b) Zákonníka práce. Zamestnávateľ môže s pedagogickým zamestnancom alebo odborným zamestnancom, ktorý dovŕšil 65 rokov veku uzatvoriť pracovný pomer podľa odseku 4.“.*

Ministerstvo školstva vedy, výskumu a športu SR (ďalej len „ministerstvo“) v tejto súvislosti vydalo „Aplikačnú pomôcku k skončeniu pracovného pomeru so 65 ročným pedagogickým zamestnancom alebo 65  ročným odborným zamestnancom.“ Pomôcka je zverejnená na web stránke ministerstva [https://www.minedu.sk/30848-sk/aplikacna-pomocka-k-skonceniu-pracovneho-pomeru-so-65-rocnym-pedagogickym-zamestnancom-alebo-65-rocnym-odbornym-zamestnancom-aktualizacia/](https://www.minedu.sk/30848-sk/aplikacna-pomocka-k-skonceniu-pracovneho-pomeru-so-65-rocnym-pedagogickym-zamestnancom-alebo-65-rocnym-odbornym-zamestnancom-aktualizacia/%20).

V súlade s vyššie uvedeným si ministerstvo mapuje situáciu na školách prostredníctvom prílohy k tomuto listu. Do tabuľky je potrebné za každú školu zriaďovateľa uviesť len sumár počtu pedagogických a odborných zamestnancov, ktorým bolo/bude vyplatené odstupné; sumár počtu platov odstupného a sumár celkového objemu finančných prostriedkov potrebných na vyplatenie odstupného vrátane odvodov.

V prípade, že zriaďovateľ nemá dostatok normatívnych finančných prostriedkov na úhradu zákonných nárokov zamestnancov, môže požiadať prostredníctvom regionálneho úradu školskej správy o ich navýšenie podľa §8c (dohodovacie konanie zákona) č.597/2003 o financovaní základných škôl, stredných škôl a školských zariadení v znení neskorších predpisov .

Zároveň Vám oznamujeme, že všetky materiály súvisiace so zberom uvedených údajov sú zverejnené na web sídle ministerstva <https://www.minedu.sk/pedagogicki-a-odborni-zamestnanci-ktori-dovrsilidovrsia-v-roku-2022-vek-65-rokov-a-z-dovodu-skoncenia-pracovneho-pomeru-im-bolobude-vyplatene-odstupne/>.

Zosumarizovanú tabuľku z prílohy k tomuto listu žiadame po vyplnení odoslať na regionálny úrad školskej správy spolu s tabuľkou jednotlivých škôl v termíne do.................................

S pozdravom

...............................................................

Pečiatka a podpis RÚŠS

Príloha: Tabuľka - Prehľad škôl s počtami pedagogických a odborných zamestnancov, ktorí v roku 2022 dovŕšili/dovŕšia 65 rokov a z uvedeného dôvodu im bolo/bude vyplatené odstupné